CELEX: 62010TN0069
Language: mt
Date: 2010-02-18 00:00:00
Title: Kawża T-69/10: Rikors ippreżentat fit- 18 ta’ Frar 2010 — IRO vs Il-Kummissjoni

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/61
            
         Rikors ippreżentat fit-18 ta’ Frar 2010 — IRO vs Il-Kummissjoni
   (Kawża T-69/10)
   2010/C 100/90
   Lingwa tal-kawża: it-Taljan
   
      Partijiet
   
   
      Rikorrenti: Industrie Riunite Odolesi SpA (IRO) (Via Brescia, l-Italja) (rappreżentanti: A. Giardina, avukat, P. Tomassi, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata.
            
         
               —
            
            
               sussidjarjament, tannulla jew tnaqqas il-multa imposta fid-deċiżjoni kkontestata.
            
         
               —
            
            
               tikkundanna l-Kummissjoni għall-ispejjeż.
            
         
      Motivi u argumenti prinċipali
   
   Il-motivi u l-argumenti prinċipali huma simili għal dawk invokati fil-Kawża T-55/10, SP vs Il-Kummissjoni.
   B’mod partikolari r-rikorrenti ssostni:
   
               —
            
            
               ksur tal-liġi u abbuż ta’ poter, peress li l-Kummissjoni adottat id-Deċiżjoni li biha r-rikorrenti kienet penalizzata talli ħadet sehem f’allegat akkordju fuq il-prezzijiet, mingħajr ma eżaminat id-dokumenti ġustifikattivi kollha, minħabba n-nuqqas tal-annessi dwar it-tabelli tal-prezzijiet;
            
         
               —
            
            
               ksur tar-regoli proċedurali stabbiliti fir-Regolament KE Nru 1/2003 (1), sa fejn il-Kummissjoni, wara l-annullament mill-Qorti Ġenerali tad-Deċiżjoni tas-17 ta’ Diċembru 2002, Nru C(2002) 5087 finali, adottat id-deċiżjoni mingħajr ma segwiet ebda proċeduri bħal li tibgħat lill-partijiet id-dikjarazzjoni tal-oġġezzjonijiet u/jew li jsir is-smigħ tal-partijiet, jew li jiġu involuti l-awtoritajiet nazzjonali, u b’hekk il-proċeduri kollha tal-Kummissjoni kienu inkompleti, inkonsistenti u illegali, kif ukoll ksur tad-dritt ta’ difiża tal-impriżi penalizzati.
            
         
               —
            
            
               nuqqas ta’ investigazzjoni u ta’ motivazzjoni, peress li l-Kummissjoni ma evalwatx b’mod xieraq l-elementi li ħarġu matul l-investigazzjoni relatati mad-daqs tas-suq rilevanti u l-effetti tal-allegat akkordju.
            
         Sussidjarjament, ir-rikorrenti titlob l-annullament jew it-tnaqqis tal-multa imposta fid-deċiżjoni kkontestata.
   
      (1)  Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (Edizzjoni Speċjali bil-Malti, Kapitolu 8, Vol. 2, p. 205)